Määräaikaiskatsastukseen ei tarvitse ottaa mukaan aiemman katsastuksen katsastustodistusta tai rekisteriotetta. Ne kuitenkin sujuvoittavat katsastusta. Jos autolle on tehty päästömittaus 3kk sisällä esimerkiksi huollon yhteydessä, kannattaa todistus siitä ottaa mukaan katsastukseen. Silloin päästömittausta ei tarvitse tehdä uudestaan. Rekisteröinti- ja maahantuontikatsastukseen tulee ottaa mukaan käytetyn auton alkuperämaan rekisteröintitodistus. Uudelle ajoneuvolle tarvittava asiakirja on alkuperäinen COC-todistus eli valmistajan antama vaatimustenmukaisuustodistus. Uudelleen liikenteeseen Suomessa otettavalle ajoneuvolle tarvitset mukaan selvityksen aiemmasta rekisteröinnistä Suomessa.